CXCII.  Concordiam inter Stephanum, quondam episcopum Parisiensem, et Theobaldum archidiaconum factam per Matthaeum episcopum Albanensem, Joannem S. Chrysogoni et Petrum S. Calixti presbyteros cardinales confirmat.   (Anno 1147, Jun. 5.)  [  Collection des Cartulaires,  IV, 27. CXCIII.  Bulla pro parthenone S. Dionysii Montis-Martyrum.   (Anno 1147, Jun. 7.) [FÉLIBIEN,  Hist. de Paris,  Preuves, III, 62.]
EUGENIUS episcopus, servus servorum Dei, dilectis in Christo filiabus Christianae abbatissae monasterii S. Dionysii Montis-Martyrum, ejusque sororibus tam praesentibus quam futuris regularem vitam professis, in perpetuum.
Religiosis desideriis dignum est facilem praebere consensum, ut fidelis devotio celerem sortiatur effectum. Quocirca, dilectae in Domino filiae, vestris postulationibus clementer annuimus, et praefatum monasterium ab illustris memoriae Ludovico rege ac Adelaidis reginae uxoris suae assensu pro animarum suarum salute et peccatorum suorum remissione constructum atque ditatum, in quo divino mancipatae estis obsequio, sub B. Petri et nostra protectione ut proprias filias suscipimus, et praesentis scripti privilegio communimus; inprimis siquidem statuentes ut ordo monasticus secundum B. Benedicti Regulam ibidem perpetuis temporibus inviolabiliter observetur atque in eodem loco per sanctimoniales honestae conversationis et vitae laudabilis omnipoteni Domino de caetero serviatur, et praefatae sanctimoniales liberam eligendi abbatissam facultatem habeant, ne aliqua persona eis vi praeponatur. Abbatissa etiam earum, sive ipsae sanctimoniales pro aliqua aliquando negligentia a suo penitus monasterio non expellantur, nisi prius legali judicio suae sanctae matris Romanae Ecclesiae, cujus patrocinio sunt communitae, dijudicatae fuerint; sed potius Parisiensis episcopi admonitione et consilio atque aliarum religiosarum personarum corrigantur. Porro quascunque possessiones, quaecunque bona ab eodem rege sive regina, seu aliis Dei fidelibus in praesentiarum juste et canonice possidetis, seu in futurum, concessione pontificum, largitione regum vel principum, oblatione fidelium, seu aliis justis modis, Deo propitio, poteritis adipisci, firma vobis vestrisque succedentibus et illibata permaneant. In quibus haec propriis duximus exprimenda vocabulis: Ecclesiam S. Dionysii in Monte-Martyrum, et decimam ad eamdem ecclesiam pertinentem cum suis appendiciis; ecclesiam de S. Martyrio, cum vineis Aden, et Morelli culturam: culturam quam Matthaeus prior comparavit a Warnerio de Portu; villam quoque quae vocatur Mansionillus, cum omnibus suis appendiciis; molendina duo apud Clippiacum cum conclusione aquae et molitura totius villae; Parisius fornum unum cum omnibus consuetudinibus suis. In silva Vulcenia quotidie vehiculaturam unam mortuorum lignorum; domum Gerrici cum stationibus carnificum et vicariam ejusdem domus; terram Bernardi quae vocatur Puncta, liberam et quietam; piscaturam et terram in insula de Berelliis, ab omni consuetudine liberam; apud Chelam arpenta pratorum decem. In pago Silvanectensi apud Braium, domum unam, et vineas et terram uni carruccae sufficientem, ab omni exactione et consuetudine liberam, ita quod de carruca illa aut de aliis, si plures, Deo donante, carrucas ibi habueritis, nullam campi partem, nullam consuetudinem tribuatis, sicut ab illustri Francorum rege vobis concessum est et scripto suo firmatum. In pago Stampensi villam quae Tolforium dicitur cum omnibus appendiciis. In pago Miledunensi nemus et navem ad ligna per Sequanam adducenda, ab omni consuetudine liberam. Hospitem unum, ab omni exactione, equitatu et hujusmodi liberum, ut annonam vestram a Mileduno usque Parisius per Sequanam adducat. Et si ipse non bene servierit mortuusve fuerit, alius ad hoc opus idoneus vobis a rege restituatur. In pago Gastinensi mansionillos tres cum terra et molendino et caeteris eorum appendiciis. Stampis, furnum unum cum omnibus consuetu dinibus. Apud Pratellum Holdeum, villam prorsus liberam cum omnibus appendiciis suis. Quidquid de feudo regis adipisci potueritis, vobis hoc et alia a rege concessa et scripto suo firmata nihilominus confirmamus; necnon etiam viginti libras de Cambitu Parisius quas vobis Ludovicus filius Ludovici regis dedit, et apud Bestisiacum decem arpenta pratorum et quadraginta arpenta de terra arabili. Viridarium quoque suum de S. Leodegario, et stagnum cum molendino; plateam piscatorum quae est inter domum carnificum et regis castellulum; capellam quoque unam apud Bestesiacum, et apud Boloniam quinque millia allecum quotannis; omnem partem feodi venatorum regalium, quae contigerat Matthiae citra Sequanam, et apud Vetreacum terram quae fuit Galonis presbyteri ex feodo regis. Parisius domum unam juxta parvum pontem; alteram juxta status carnificum. In monte Savies vineam Burgardi, et in eadem torcular cum una custodia vinearum. Apud Brumille quinque solidos census cum justitia; medietatem unius vineae et quod Gualterius de Booron in Monte-Martyrum vobis dedit, videlicet custodiam unam vinearum, atque omnes vineas quas ibi habebat, et quatuor solidos, et duos denarios census, et ea quae in Pomponia villa habetis; capellam unam in Calvo monticulo cum feudo Pagani Trencebise, et cum feudo Garsiliae; atque alodiam fratris tui Eustachii, et sororum tuarum Caeciliae et Hildeburgis, dilecta in Christo filia Christiana abbatissa. Gozonem quoque hominem eorum, et ea quae ab illis tenebat; undecim arpennos de pratis quae vulgo Mareis appellantur. Sane laborum vestrorum quos propriis manibus aut sumptibus colitis, seu de nutrimentis vestrorum animalium, nullus a vobis decimas exigere praesumat. Decernimus ergo ut nulli omnino hominum liceat praefatum locum temere perturbare aut ejus possessiones auferre, vel ablatas retinere, minuere, aut aliquibus vexationibus fatigare; sed omnia integra conserventur earum, pro quarum gubernatione et sustentatione concessa sunt, usibus omnimodis profutura, salva sedis apostolicae in omnibus auctoritate. Si qua igitur in futurum ecclesia saecularisve persona hanc nostrae constitutionis paginam sciens, contra eam temere venire tentaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini nostri Jesu Christi aliena fiat, atque in extremo examine districtae ultioni subjaceat. Cuncta autem eidem loco justa servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen, amen. Ego Eugenius Catholicae Ecclesiae episcopus. Ego Albericus Ostiensis episcopus. Ego Imarus Tusculanus episcopus. Ego Guido presbyt. card. tituli S. Grisogoni Ego Guido presbyt. card. tit. Sanctorum Laurentii et Damasi. Ego Julius presb. card. tit. S. Marcelli. Ego Jordanus presb. card. tit. S. Susannae. Ego Hugo presbyt. tit. in Lucina. Ego Oddo diac. card. Sancti Georgii ad Velum Aureum. Ego Octavianus diac. card. S. Nicolai in Carcere Tulliano. Ego Joannes Paparo diac. card. S. Adriani. Ego Gregorius diac. card. S. Angeli. Ego Guido diac. card. S. Mariae in Porticu. Ego Jacintus diac. card. S. Mariae in Cosmedin. Datum Parisius per manum Guidonis sanctae Romanae Ecclesiae diac. card. et cancellarii, VII Idus Junii, indict. X, Incarnationis Dominicae anno 1147, pontificatus vero domni Eugenii III papae anno III.